google/wiki40b huggingface dataset:
Merita Bank

Merita Bank var en finsk bank som ble etablert i 1995 gjennom en sammenslåing av Föreningsbanken i Finland (FBF) og Kansallis-Osake-Pankki (KOP). Merita startet i 1996 filial i Sverige. Merita gikk i 1998 samman med Nordbanken, den tidligere PK-Banken, og dannet finanskonsernet MeritaNordbanken, som i 2000 kom til å bli Nordea gjennom sammenslåing med flere banker i andre nordiske land.
Laura Chamiot-Maitral

2013/14

Maitral fikk sølv på stafetten i det franske mesterskapet i langrenn i mars 2014. Hun kom på syvendeplass på 7,5 km fellesstart i ungdomsklassen (jeunesse).

2014/15

I mars 2015 ble hun fransk juniormester i sprint. I det franske mesterskapet for klubber vant hun gull, sammen med Leah Damiani (U20) og Celia Aymonier (senior).

2015/16

Hun deltok i Vinter-OL for ungdom 2016, der hun fikk én medalje: bronse i langrennscross for jenter, bak de to svenske utøverne Moa Lundgren og Johanna Hagström. På sprinten nådde hun finalen, og kom på femteplass. Hun kom også på femteplass på 5 km fri teknikk.
Alexander Olsen

Karriere

«Zanderen» (eller «Sanderen») var født og oppvokst i Bergen og spilte for Brann fra 1918 til 1926 og i perioden 1928–1932. I 1927 spilte han for Oslo-klubben Gjøa. Han ble norgesmester for Brann i 1923 og 1925.
Olsen debuterte for det norske landslaget mot Nederland i 1919. Han spilte venstre half i debuten, men var senterhalf i 34 av sine 37 landskamper i perioden 1919–1932. Han var blant annet med da landslaget gikk ubeseiret gjennom 1929 og da laget vant gullpokalen i den nordiske fireårsturneringen i 1932.

Omtale og ettermæle

Alexander Olsen var en av de mest dominante norske fotballspillere på 1920- og begynnelsen av 1930-tallet. Han ble regnet for å være en eminent tekniker og driblekunstner, og for å være forut for sin tid som fotballspiller. Ifølge Per Jorsett har han det beste ettermæle av alle norske spillere før krigen når det gjelder tekniske ferdigheter. Den svenske landslagsspilleren Sven Rydell satte, i sin selvbiografi Mitt livs match, opp Olsen på sitt verdenslag.
Thổ Chu-øyene

Administrasjon

Øygruppen regnes som kommune under distriktet Phú Quốc i provinsen Kiên Giang.

Historie

I 1975 bortførte Røde Khmer alle øyenes 500 innbyggere til Kambodsja og drepte dem. I 1993 ble øyene atter bosatt.
Svart hund

Svart hund er et musikkalbum med Freak, utgitt i 2009.
18. august

Navnedag

Tormod, Torodd.
Rodgers og Hammerstein

Rodgers og Hammerstein er fellesnavnet som brukes om musikerpartnere Richard Rodgers (1902–1979) og Oscar Hammerstein II (1895–1960)  (på engelsk Rodgers and Hammerstein). 
De laget en lang rekke med populære oppsetninger av Broadway-musikaler på 1940- og 1950-tallet, som startet det som er sett på som musikalens «gyldende tid». 
Rodgers var komponisten av musikken, Hammerstein skrev tekstene og dette samarbeidet resulterte i at fem av deres oppsetninger ble store suksesser; Oklahoma!, Carousel, South Pacific, The King and I og The Sound of Music. Blant de mange utmerkelser som deres oppsetninger (og filmversjoner) høstet var det 34 Tony Awarder, 15 Oscarer, Pulitzerprisen og to Grammy Awarder.
Ulvesommer

Handling

Når utendørskurset i klatring blir avlyst bestemmer den tolvårige Kim seg for å klatre Østveggen, en bratt og farlig klatrevegg, slik hennes avdøde far gjorde da han var tolv. Hun overbeviser moren om at hun trygt kan dra utenlands. Etter å ha laget en dekkhistorie som innbefatter vennen Mads, tar Kim bussen til Nes, den nærmeste landsbyen til Østveggen. Der møter hun for første gang ulvejegerne, som senere blir den andre part i konflikten i filmen. Etter å ha klatret nesten hele veggen opp faller Kim ned, slår hodet mot en stein og besvimer. Fortumlet tar hun seg inn i en gammel sammenrast hytte, som blir hennes overnattingssted. Når hun våkner oppdager at hun har sovet i et ulvehi. Hun får god kontakt med ulvene, dette utvikler seg senere til et meget spesielt forhold. Senere hentes Kim av moren, som har vært innom vennen Mads’ landsted i Stavern. Når Kim har kommet hjem, ser hun ett innslag på nyhetene, hvor den ene jegeren svært overdrevet forteller om ulvesituasjonen i området. Etter dette starter ett kappløp, hvor Kim prøver å beskytte ulvene mot jegerne. Dette tar henne med på en heseblesende flukt mot grensen til Sverige, med jegerne hakk i hel.
Nymark

Nymark er et område som ligger i Årstad bydel i Bergen. Her ligger bl.a. Brann Stadion og treningsbanen Nymarksbanene.
Som følge av den store bolignøden etter bybrannen i 1916 ble det i regi av kommunen bygd omtrent 180 boliger, fordelt på rekkehus, tomannsboliger og noen få eneboliger, i området. Boliganlegget sto ferdig i 1929 og var tegnet av arkitekt Leif Grung.
Shanghai nordbanegård

Shanghai nordbanegård (kinesisk: 上海火车北站) på Østre Tianmugate i bydelen Zhabei var Shanghais hovedjernbanestasjon i mesteparten av 1900-tallet. Den ble åpnet i 1909 og stengt i 1987. Etterpå ble den omgjort til jernbanemuseum. Deler av det gamle sporanlegget er busstasjon.

Historie

Stasjonen ble etablert som Shanghais jernbanestasjon i 1908 av Qing-dynastiets regjering. Navnet ble endret til Shanghai nordbanegård i 1916. Ved siden av selve sporanlegget stod det et britisktegnet fireetasjers kontorbygg som ble ansett som selve symbolet for stasjonen. Bygningen ble ødelagt i 1932, og den gjenoppbygde strukturen ble atter en gang ødelagt i 1937 av japanerne under slaget om Shanghai. Den ble reparert etter krigen og fikk igjen navnet Shanghais jernbanestasjon i 1959.
Mot slutten av 1987 ble den stengt og erstattet av en ny stasjon ved Molingaten: Shanghais jernbanestasjon.
Columbia kullkraftverk

Columbia kullkraftverk er et kullkraftverk i Columbia County i delstaten Wisconsin i det nordlige USA. Det har en installert produksjonskapasitet på 1100 MW, fordelt på 2 like store blokker / turbiner. Operatør er Wisconsin Power & Light Co.
Anlegget ble bygget ut i årene 1975–1978. Brenselkilden er sub-bitumenøst kull.
Pinetree Line

Historie

Planer for det som skulle bli Pinetree Line kom så tidlig som i 1946 innen Permanent Joint Board on Defence (PJBD), en felles amerikansk-canadisk organisasjon. Likevel, kostnadene ved drift av et slikt system i etterkrigstiden var før høye. I stedet konsentrerte Canada seg om områdene rundt Ontario og Quebec, mens USA satte opp stasjoner i Midtvesten og langs Østkysten.
«Draug» (1908)

Historie

«Draug» ble bestilt sammen med «Troll» og «Garm», alle identiske. Jagerne ble bygget både fordi en trengte nye fartøyer, men også fordi fartøyet «Valkyrjen» viste seg for tregt for oppgaven det var bygget for: nemlig å holde fremmede torpedofartøyer borte fra kysten, altså en torpedobåtjager, og samtidig opptre som en torpedobåt selv. «Valkyrjen» hadde en toppfart på 23 knop – «Draug»-klassen fikk en toppfart på 26,5 knop, og ble, ifølge kildene, mer manøvrerbare enn det «Valkyrjen» var.
Under første verdenskrig var «Draug» utkommandert som nøytralitetsvakt. Draug, under kommando av kaptein Thore Horve, var på nøytralitetsvakt med base i Haugesund 9. april 1940. Ved utbruddet av krigen ble «Draug» med i kampene ved kysten. «Draug» stoppet det tyske lasteskipet «Main» som skulle støtte den tyske landgangen i Bergen, utenfor Haugesund den 9. april 1940. Skipssjefen på «Draug», kaptein Horve, besluttet å føre begge fartøyene til England. «Main» ble under overfarten senket av egen besetning, og mannskapet herfra, på totalt 67 mann, ble tatt ombord i «Draug». I England ble Draug bygget om, blant annet ble skytset oppgradert til mer tidsriktige standarder, og en av skorsteinene ble fjernet. «Draug» tjenestegjorde videre som eskortefartøy for konvoier på østkysten av England, og ble først utrangert i november 1943. Kaptein Horve ble tildelt Krigskorset med sverd i 1942.
Skyttergravsfot

Skyttergravsfot (også kalt livbåtfot) er en råtesykdom som kan angripe føttene til soldater hvis de står for lenge i våte skyttergraver. Spesielt under første verdenskrig, som er et av de beste eksemplene vi har på en skyttergravskrig, var det mange soldater som ble utsatt for denne sykdommen. Hele 115 000 tilfeller ble registrert. Der hendte det ikke sjelden at soldater sto i vann til langt oppover beina i flere dager i strekk. Ved andre verdenskrig ble det registrert 60 000 tilfeller.
Tilstanden oppstår når kroppsvev utsettes for en kombinasjon av fuktighet og kulde over lengre tid. Skyttergravsfot er ikke en frostskade, da temperaturen i vevet aldri synker under null grader, derfor dannes det heller ingen iskrystaller i vevet. Skyttergravsfot kan utvikles ved eksponering for fuktighet og kulde så raskt som på 6-8 timer, men det tar som regel lengre tid (over to døgn). Skyttergravsfot er en sykdom man bærer resten av livet.
Formel 1-sesongen 1954

Oppsummering av sesongen

Formel 1 byttet før sesongen til 2,5 liters motorer uten kompressor, og Mercedes kom tilbake til Grand Prix-racing for første gang etter andre verdenskrig i Frankrikes Grand Prix med en strømlinjeformet enkeltseter som Fangio og Karl Kling kjørte fram til en dominerende dobbeltseier. Fangios suksess i Frankrike kom etter at han hadde gått over fra Maserati-teamet, som han hadde vunnet sesongens to første Grand Prix-løp med. Det strømlinjeformede karosseriet viste seg uegnet for Silverstone, men Mercedes produserte et mer konvensjonelt karosseri for Nürburgring og Fangio vant tre av de gjenværende fire løpene.
Den regjerende mesteren Alberto Ascari hadde et mindre vellykket bytte av team, da han valgte å forlate Ferrari til fordel for det nydannede Lancia-teamet. Beklageligvis for han var Lancias D50-bil ikke klar før den siste runden av verdensmesterskapet, og han måtte derfor stå over mesteparten av sitt tittelforsvar.
Rekursivt nummererbare språk

I matematikk, informatikk og logikk er et rekursivt nummererbart språk (også kalt turinggjenkjennelig språk) et språk som kan gjenkjennes av ei turingmaskin. Sagt på en annen måte, hvis det eksisterer ei turingmaskin som vil kunne ta alle gyldige strenger for det gitte språket. En annen definisjon på det er hvis språket er en rekursivt nummererbar delmengde av mengden av alle mulige ord over alfabetet av språket.
I Chomskyhierarkiet er turinggjenkjennelige språk kjent som type-0 språk og utgjør det ytterste laget i hierarkiet. Det betyr at alle regulære språk, kontekstfrie språk, kontekstsensitive språk og rekursive språk er turinggjenkjennelige.

Eksempler

Stoppeproblemet er turinggjenkjennelig, men ikke turingavgjørbart. Det betyr altså at man kan lage ei turingmaskin som tar ei turingmaskin N som input og som aksepterer om N stopper. Men det finnes inga turingmaskin som bestemmer om N vil stoppe eller ikke. Da ville det også vært turingavgjørbart.
Et annet velkjent eksempel på et turinggjenkjennelig språk er posts korrespondanseproblem. Dette er heller ikke turingavgjørbart fordi det finnes inga turingmaskin for å bestemme problemet, med mindre det er over et alfabet bestående av et symbol.
Kazu Kibuishi

Liv og utdanning

Kibuishi ble født 8 april 1978 i Tokyo, Japan, og flyttet til USA med moren og broren i 1982.
Kibuishi studerte til en grad i filmstudier ved Universitetet i California, Santa Barbara i 1996. I løpet av tiden han studerte tegnet han illustrasjoner for universitetets studentavis, «Daily Nexus», og det er der hans karriere som illustratør startet. Til tross for at han tidligere tegnet noe iløpet av videregående skole, så begynte karrieren først når han etterhvert begynte å lage tegneserier til studentavisen. Han ble uteksamninert fra Universitetet i California, Santa Barbara i 2000 med en bachelor i filmstudier.
Kibuishi er skaper av tegneserieromanserien Amuletten som han debuterte med i 2008. I Norge ble Amuletten utgitt i januar 2015 og er oversatt til norsk av Olav Bjørge.

Personlig liv

Kibuishi er gift med illustratør og samarbeidspartner Amy Kim Ganter. De har to barn.
EM i bridge for nasjonslag 2008

Europamesterskapet i bridge for nasjonslag 2008 var det 49. i rekken og fant sted i Pau i Frankrike fra 14. juni- 28. juni 2008
Mesterskapet ble arrangert for klassene åpen, damer og veteran. Mesterskapene var også kvalifisering for Bermuda Bowl (VM i bridge) hvor de seks beste kvalifiserte i hver klasse. Åpen klasse hadde først en innledende runde hvor de var oppdelt i to puljer av 19 lag og spilte round robin innen hver pulje. Deretter gikk de ni beste videre til en finalerunde hvor man fikk med seg poengene fra lagene man hadde møtt og deretter spilte mot de ni lagene man ikke hadde møtt. I klassene damer og veteran ble det spilt round robin i kamper over 16 spill
Hallarøya

Hallarøya er ei øy i Smøla kommune i Møre og Romsdal. Den ligger i skjærgården helt sørvest i kommunen.
Øya er et tidligere fiskevær, men har idag ingen fastboende.

Historie

Det er noe usikkert når de første bosatte seg på Hallarøya, men sannsynligvis bodde folk her allerede i mellomalderen. En finner skrevne bevis for at det i alle fall bodde folk her i 1637. Her var det fiskeri som var hovedaktiviteten hvor forskjellige væreiere har regjert og hvor det ble leid ut losjihus til fiskere som hovedsakelig kom tilreisende ifra distriktet i sesongene slik som Skålvikfjord, Halsa, Tustna osv. 
Væreieren kjøpte fisken som fiskerne leverte, og han hadde også butikk, post og diesel salg. Rundt ca 1900 kjøpte Lars Taknes fra Taknes på Halsa, fiskeværet og utviklet stedet med blant annet fiskemottak, salting og tørking av klippfisk, trankokeri, hermetikkfabrikk, tangskjæring, fjøsdrift med kyr, sauer, høns og griser (dyrene ble rodd til sommerbeite på de omkringhørende holmer), butikkdrift og post.
Han etablerte også et brønnbåtrederi hvor han var en pioner fra ca 1924. Han fraktet levendefisk til Trondheim, Kristiansund, Bergen og helt til Oslo. Han eide også i en periode et større område på Straumen i Smøla kommune. Siden Lars Taknes etablerte seg på øya, har stedet vært i Taknes familiens eie. 
Dagens skolebygning ble bygd på ca 1900 tallet og var i drift frem til 1956. Læreren var 14 dager på Hallarøya med påfølgende 14 dager på enten Brattværet eller Ringsøya. Følgende øyer soknet til skolen på Hallarøya; Spilvarden, Tranøya, Sveøya, Solværet, Flisværet, Lyngvær, Rotvær, Joøya og Sørheim. Skolebygningen står fortsatt inntakt slik den var da den ble nedlagt. Butikken og posten var i drift frem til 1960 tallet. Folketallet har vært oppimot 80 fastboende på det meste. Men i skreisesongene kunne de tilreisende sesongfiskerne bringe folketallet opp i mellom 2-400. Fiskeriet ble utført med garn, snøre, line, not, teiner og ruser. Mye av fangsten ble levende lagret.
Det var mye gjennomtrekk av folk som bodde der og flere som omkom på sjøen pga kollsegling, havari og drukning. Spesielt 1930 årene var økonomisk tøffe for fiskerfamiliene og det ble da av staten initiert en del nødbrauts arbeid på øya. Da ble noen veier bygd, vannkomme ble murt opp og skolebarna fikk skoleplan. Husene ble ofte kjøpt inne i fjordene og flyttet utover og gjenreist her. Det er derfor flere bygninger som kan spores tilbake til 1700 – 1800 tallet. De største bygningene slik som væreierboligen, ble reist mellom 1910 – 1920. Væreeierboligen hadde til enhver tid et par tjenestepiker i tjeneste. 
Øya fikk strømtilførsel fra fastsmøla på 1950 tallet, men vi mista den på slutten av 1970 tallet. Strømmen tiltrakk en del fastboende fra de omkringværende øyene. Likevel var fraflyttingen uunngåelig. På 1960 tallet satte det for alvor i gang og de siste fiskerfamiliene flyttet på siste halvdel av 1970 tallet. 
Det er i dag ca 15 familier(50-60 personer) som har tilhold på Hallarøya og benytter det regelmessig som ferieboliger gjennom stort sett hele året.
Dagens væreier er Sverre Christian Taknes.
Basketball under Stillehavslekene 2003

Basketball under Stillehavslekene  2003. Basketball var en av flere sporter som var med i de tolvte stillehavslekene som ble arrangert i Suva på Fiji i perioden 28. juni til 12. juli 2003. Det var tolvte gangen som basketball var med på programmet under stillehavslekene. Det var to turneringer, en for menn og en for kvinner.
NM i bryting 1974

NM i bryting 1974 ble arrangert i Halden 23.-24. mars. Arrangør var Halden Atletklubb. Kongepokalen ble vunnet av Tore Hem.
Tor Thodesen

Trenerkarriere

Thodesen har tidligere vært hovedtrener i Norheimsund, og assistent under Teitur Thordarson i Brann og Flora. Jobben som hovedtrener i Norheimsund, som han trente opp i 2. divisjon, og ned igjen året etter, var det eneste engasjementet han hadde hatt som hovedtrener før han kom til Sandefjord.
Han førte Sandefjord til klubbens første opprykk til høyeste nivå. Med 19 seiere, 5 uavgjort og 6 tap ble det andreplass i 1. divisjon, fem poeng bak Stabæk i 2005. Opprykket ble sikret på bekostning av Moss, klubben han fem år senere skulle bli hovedtrener for. Dette skjedde etter en kamp som endte med seier 4-3 til Thodesens menn. 2006-sesongen endte med 9.-plass i Eliteserien, samt cupfinale (tap 0-3 mot Fredrikstad) i 2006. Han ble kåret til årets trener av Norsk Fotballtrenerforening i 2006.
Sandefjord rykket ned fra Eliteserien i 2007-sesongen, og etter en katastrofal start i 2008 ble Thodesen avskjediget og erstattet av iren Patrick Walker. Etter Sandefjord-epoken var han trener og sportslig leder i Tønsberg i 2. divisjon. Her overtok han et lag som etter tre mislykkede forsøk på å komme tilbake til 1. divisjon måtte halvere budsjettet og satse lokalt. Begge sesongene (2009-10) gav 3.-plasser. I 2010 kom laget til 4. runde i NM etter å ha slått ut eliteserielagene Vålerenga og Stabæk, før cupfinalisten Follo ble for sterke. Den 16. november 2010 ble det klart at Thodesen hadde signert en treårskontrakt med Moss, som binder ham til klubben til etter 2013-sesong. Etter to år i klubben, og to påfølgende 10.-plasseringer i andredivisjon ba Thodesen om å bli løst fra kontrakten, etter 2 år med store økonomiske problemer.
Den 10. desember 2012 ble Thodesen presentert som ny hovedtrener i Tønsberg. Han fikk dermed i oppgave å gjenreise hjembyens fotballsatsing etter to magre år og store økonomiske utfordringer. Kun to måneder etter at han han signerte for Tønsberg, fikk han tilbudet om å reise til De forente arabiske emirater for å være assistenttrener for Baniyas SC. Han takket ja til jobben, og forlot Tønsberg.

Utdanning og erfaring

Thodesen er cand.mag. idrett fra Norges idrettshøgskole, og har diplomtrener-sertifisering fra Olympiatoppen. I tillegg har han gjennomført UEFAs Pro-lisens trenerkurs gjennom NFF, som gir han den høyeste UEFA-sertifiseringen en trener kan oppnå.
I tillegg til, og grunnet hans utdannelse har han fått en rekke verv utenom jobben som hovedtrener. Fra 1996–1998 var han sportssjef ved fotballinja ved Norges Toppidrettsgymnas, hvor han jobbet direkte inn mot talentutvikling. I tillegg har Thodesen hatt en stilling som ekspertkommentator hos NRK fra 2008–2009, hvor han dekket kamper fra både Adeccoligaen og Tippeligaen.
Ved siden av jobben som hovedtrener hadde Thodesen også stillingen som sportslig leder i hans periode i Sandefjord (2006–2007), samt i hans periode i vestfoldklubben Tønsberg (2009–2010).
Phaedimus lumawigi

Utseende

En middelsstor (ca. 20 millimeter), litt avlang, langbeint, mørkt grønnlig metallisk farget gullbasse. Hode, forkropp og bein er skinnende grønne, dekkvingene mer gulaktige med svart sidestripe. Hannene har hornlignende utvekster både på hodet og pronotum. Pronotum er svært blankt. Beina, særlig hannenes forbein, er temmelig lange og slanke.

Utbredelse

Artene lever på Filippinene (Marinduque).
Klang

Kunstig klang (reverb)

Reverb, eller reverberation, er i utgangspunktet refleksjoner av en lydkilde som blir kastet fra overflate til overflate.
Dette gir følelse av å være i et kunstig rom, for eksempel kan lyden tas opp i et lite rom, men lytteren kan få følese av å være i en kirke, tunnel, toalett osv.
Når vi skaper det på kunstig vis brukes tusenvis av forsinkede fordoblinger av et signal, eller mao. tusenvis av "delayer". Disse synker gradvis i volum. Refleksjonene øker gradvis i amplitude, og tilfører en varm og fyldigere følelse til signalet. På grunn av alle refleksjonene kan klangfargen variere fra originalsignalet (Huber 2010, s. 70-71).
Digitalt eller analogt styrer vi reverb med ulike parametre.
- Decay time, eller reverb time, styres hvor lang tid det tar før signalet synker med 60 dB under originalsignalet. - Difusion styrer overflatene i "rommet" sin refleksjonsevene. - Pre delay styrer størrelsen på "rommet". - I tillegg har reverb ofte innbygd eq som avgjør hvordan man oppfatter "veggene". - Ved hjelp av mix (wet/dry) flytter den innbilte lydkilden fremover eller bakover i rommet. Mix bør stå på 100% ved bruk av reverb som send-effect.
Noen reverb-plugins, for eksempel Oxford Reverb Native, fra Sonnox, har utvidet kontroll over for eksempel størrelse og form på rommet.
De' ä' dans på Brännö brygga

«De' ä' dans på Brännö brygga», med innledningslinjen «Kors vad det vimlar av segel ida'», er en svensk vals med melodi og tekst av Lasse Dahlquist. Den ble spilt inn på plate av ham i 1941 og er én av de vanligste svenske allsangene.
Brännö er ei øy i Göteborgs skjærgård. Den bryggen som det siktes til i sangen ble hugget opp i midten av 1960-årene og Dahlqust signerte trebiter av den, som han solgte på sine turnéer. Bryggen har blitt erstattet og dans forekommer fremdeles.

Norsk versjon

H.A. Horjen har skrevet en norsk tekst. Den norske tittelen er «Dans på Risør brygge». Jens Book-Jenssen med Tip Top Band, dir. O. Akre, spilte inn sangen. Den ble utgitt på 78-platen Columbia GN 826 i 1942.
Fylkesvei 5372

Fylkesveg 5372 går mellom Haneborg og Bønes i Bergen. Veien er 2,3 km lang.
Frem til 2019 hadde veien betegnelsen Fv287.
Ivar Plahte

Bakgrunn

Han er vokst opp med realistforeldre på Ås. En onkel som vurderte utenlandske studiesteder for undervisningsdepartementet anbefalte Santa Barbara i California der han ble Bachelor i "electrical engineering" og Master i "computer engineering and computer science".
I 1997 grunnla og ledet han «Telekom over IP»-enheten som i 1998 lanserte flere tjenester med Interfon-prosjektene, som var tidlig ute med kommersielle tjenester basert på ITU H.323-standarden. I tillegg ble grunnlaget for Nextra-prosjektene lagt, som gikk ut på å knytte PBX-tjenester over landegrensene. Cisco Systems og Ericsson var tidlige partnere i disse prosjektene med H.323 Gatekeeper-funksjonalitet, gatewayer og støtte for nummerplaner.
Interfon-prosjektene ble godt mottatt og interessen var stor blant banker og andre selskaper som ville bruke internett til å forenkle kundekontakt og -behandling. NOR24 var først ute med støtte for såkalt «click-to-call»-funksjonalitet for sine kunder, og dermed kunne kunder se på bankens websider samtidig som de tok telefonisk kontakt med kundebehandler hos banken. Nummerplaner og reversering av kostnader gjorde at kunder kunne ringe gratis, slik som ved 800-nummer. I tillegg ble det lansert forhåndsbetalte kort for studenter og privatkunder, der overskuddskapasitet ble benyttet gjennom DeltaThree sitt telefon- og IP-nett.
Plahte programmerte selv tidlig på protokoller og tjenester i prosjektene, samt senere versjoner av Interfon-PC-klienten som var en såkalt softphone-klient. En annen kjent softphone-klient er Skype.
Innen Telenor var han en pådriver for å ta i bruk teknologiene, og internasjonalt var han en pådriver for tidlige samtrafikk-avtaler mellom teleoperatører innen VoIP.
Prosjektene gjorde at Telenor ble en pionérbedrift innen VoIP. Senere gjorde imidlertid lønnsomhetsfokusering at satsingen ble lagt på is, i tillegg til at data- og telekombransjen kom i krise etter at Y2K-problemene var vel overstått i 2000 og børsverdien på mange av selskapene i bransjen var blitt veldig høy.
Plahte mottok i 1998 årets pris – «Den Gyldne Telefon» – fra Den norske Dataforeningen for å ha ført Norge i tet internasjonalt innen IP-telefoni.
I 2000 var han med å grunnlegge selskapet OnRelay hvor han er CEO (administrerende direktør). I 2003 lanserte de produktet MBX som vant den europeiske IST-prisen for IT-innovasjon, og knyttet mobile enheter sammen med vanlige PBX-systemer.
Plahte ble i 2007 listet som en av 26 kandidater for World Communication Awards mest innflytelsesrike person innen telekom. Han ble nominert for å definere neste generasjon (mobile) PBX-systemer.
Han har bidratt til at Norge tidlig ble ledende og internasjonalt anerkjent innen VoIP (Voice over IP).